Gilberto Baroni

Gilberto Baroni (født 25. juli 1913 i Gherghenzano ved San Giorgio di Piano i Italia, død 14. mars 1999 i Bologna) var en italiensk katolsk biskop.


== Liv og virke ==


=== Bakgrunn ===
Gilberto Baroni var fetter til Agostino Baroni, erkebiskop av Khartoum. Gilberto begynte på presteseminaret i Bologna og studerte teologi ved Det pavelige gregorianske universitet.


=== Prest ===
Den 18. oktober 1935 ble han ordinert til prest i Santuario della Madonna di San Luca av kardinal Giovanni Battista Nasalli Rocca di Corneliano, erkebiskop av Bologna. I 1950 ble han utnevnt til pro-generalvikar og i 1952 ble han utnevnt til generalvikar, en stilling han hadde til 1954.


=== Hjelpebiskop i Bologna ===
Pave Pius XII utnevnte ham den 4. desember 1954 til titulærbiskop av Tagaste og hjelpebiskop i Bologna. Den 27. desember 1954 ble han bispeviet av Giacomo Lercaro, erkebiskop av Bologna; medkonsekratorer var Raffaele Baratta og Danio Bolognini. Som biskop deltok han i alle fire sesjoner av Det andre Vatikankonsil fra 1962 til 1965 som konsilfader.


=== Biskop av Albenga ===
Pave Johannes XXIII utnevnte ham til biskop av Albenga den 30. mai 1963. Han etterfulgte der biskop Rafaele De Giuli, som hadde dødd året før. Den 1. september 1963 ble han høytidelig innført i ditt embede.


=== Biskop av Reggio Emilia .. og av Guastalla ===
Den 27. mars 1965 ble han av pave Paul VI overført til bispedømmet Reggio Emilia, etterfølgende biskop Beniamino Socche, som hadde dødd den 16. januar 1965. Den 6. juni 1965 tok han høytidelig bispedømmet i besittelse. I 1970 ble han dessuten utnevnt til apostolisk administrator av Guastalla. Den 10. februar 1973 ble han nominert til biskop av Guastalla.
Den 30. september 1986, med den juridiske forening av de to bispedømmene, ble han den første biskopen av Reggio Emilia-Guastalla.
Den 11. juli 1989 aksepterte pave Johannes Paul II hans aldersbetingede avgang som biskop. Hans etterfølger ble Giovanni Paolo Gibertini, inntil da biskop av Ales-Terralba.


=== Senere år, død ===
Han døde den 14. mars 1999 i Bologna, i en alder av 85 år. Etter requiemmessen ble han begravet i krypten under latesdralen Santa Maria Assunta i Reggio Emilia.
I 1989 tildelte byen Reggio Emilia ham æresborgerskap og den 10. november 2012 oppkalte Reggio Emilia en gate etter ham.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi  (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Bernardino Giraud (1721–1882) *1767
Kardinal Alessandro Mattei (1744–1820) *1777
Kardinal Pietro Francesco Galleffi (1770–1837) *1819
Kardinal Giacomo Filippo Fransoni (1775–1856) *1822
Kardinal Carlo Sacconi (1808–1889) *1851
Kardinal Edward Henry Howard av Norfolk (1829–1892) *1872
Kardinal Mariano Rampolla del Tindaro (1843–1913) *1882
Kardinal Gennaro Granito Pignatelli di Belmonte (1851–1948) *1899
Kardinal Pietro Boetto (1871–1946) *1938
Kardinal Giuseppe Siri (1906–1989) *1944
Kardinal Giacomo Lercaro (1891–1976) *1947
Biskop Gilberto Baroni (1913–1999) *1954


== Referanser ==


== Eksterne lenker ==
 (en) Gilberto Baroni – kategori av bilder, video eller lyd på Commons